als_Latn dik_Latn tur_Latn
aSport- Skuadrat e Superligës së Kosovës në basketboll po bëhen dita-ditës më aktive në merkato. Pas Sigal Prishtinës, kësaj rradhe është KB Peja ajo që bën zyrtarizimet e para për sezonin e ri. Nënkampionët dje kanë bërë rinovimin e pjesës më të madhe të lojtarëve, duke ruajtur në këtë mënyrë edhe bazën e vitit të shkuar.
Siç raporton faqja ETC Suerliga e Kosovës në Basketboll, Peja pas afrimit të Alban Veselit nga Sigal Prishtina, dje ka rinovuar edhe me Drilon Hajrizin, Gerti Shimën, Eris Nushin, Teo Simovic , Samir Shaptahun dhe Arian Qallakun. Simoviç rikthehet pas një sezoni të ndikuar në mënyrë negative nga dëmtimet, ndërsa i riu Qullaku përfundon huazimin e tij tek KB Besa. Goditja më e madhe për pejanët është padyshim afrimi në stol i të mirënjohurit Boris Kurtoviç. Për kroatin i cili sezonin e kaluar drejtoi me mjaft sukses ekipin tjetër nga qyteti i Pejës, KB Besën, është një rikthim tek KB Peja pas titullit të fituar në 2005.
Ndërkohë Peja nuk e ka përfundur këtu merkaton. Sipas raportimeve të fundit ajo është në bisedime intesive me qëndrën suharekase Blerim Mazreku. Televizioni RTV Dukagjini ka zbuluar se lojtari 212 cm i gjatë, i cili sezonin e fundit mbrojti ngjyrat e Prishtinës është duke biseduar në mënyrë intesive me pejanët dhe se arritja e një akordi nuk do të ishte surprizë.
You must be logged in to post a comment Login
als_Latn als_Latn als_Latn eng_Latn